**Майски празници в Прага**

С обслужване на български език

5 дни / 4 нощувки

21.05 – 25.05.2023

Полети с АК България Ер

**ПРОГРАМА:**

**1 ден**  
Отпътуване за **Прага** с директен полет в 10:20 ч. Пристигане в Прага в 11:15 ч. Трансфер до хотела и по възможност настаняване преди 13 ч. **Пешеходна обиколка на Прага на български език** – Пътят на чешките крале (**Пражки град**, Нерудова улица, Бамбино ди Прага, **Карлов мост**, Староместки площад). Продължителност около 3 часа. (включена в цената).

**Класическа обиколка на Прага**

Обхваща разглеждането на четирите средновековни пражки градове. Разходката започва от Храдчани – седалище на чешките крале, понастоящем и на президентството. По време на тази разходка в Храдчани ще бъде посетен Храдчанския площад с уникалната панорама на Прага, дворцовият комплекс Пражки Храд – най-голям според рекордите на Гинес, готическата катедрала Св. Вит Вацлав и Войтех. По Кралския път влизаме в Мала Страна към улица Нерудова - една от най-романтичните и красиви улици в Прага, изпъстрена с прекрасни барокови сгради и дворци. Там ще видим и домът, в който е живял д-р. Петър Берон – създател на Рибния буквар. Следва Малостранския площад с величествения бароков храм св. Никола, перла на бароковото изкуство в цяла Чехия. Храмът е създаден в излюзорен италиански бароков стил. Нашата разходка из улиците на Мала Страна продължава към ул. Кармелитскакъдето ще посетим великолепния храм Дева Мария Победителка, в който е съхранена скулптурата на малкия Исус Христос, т.н. Бамбино ди Прага. За нея съществуват легенди, че е уникална защото сбъдва желания, на този който се помоли.

Следващият обект, който ще видим е романския храм Дева мария под синджирите, следва орденът на Малтийските рицари и прочутата стена на Джон Ленън.

Преминаваме през мостчето с мелница на Малтийските рицари и се насочване към Карловия мост – четвъртият най-стар средновековен мост в Европа. Наслаждаваме се на невероятната панорама, на двата средновековни града Храдчани и Мала Страна, които остават след нас, също и на великолепните скулптури на моста и панорамата, която се открива пред нас, включваща стария и новия град.

Отправяме се към калдъръмените улички на Стария град, изпъстрени със средновековни сгради и великолепни магазинчета. Следващият обект е Малкият площад – Рок кафе и най-дълбокият бароков кладенец в Прага, романтичният Ротов дом. Нашата разходка по старинните улици на Прага завършва на Староместския площад с прочутия часовник Орлой, Тинския храм, палат Кински, къщата при Минутата и още други прекрасни други архитектурни произведения на изкуството.

Възможност за **Вечеря на кораб по река Вълтава**. Разходката продължава 2 часа, с вечеря на блок маса + аперитив. /Цената не включва трансфер до кораба/ - **40 евро/ 78 лв**. на човек при мин. 2-ма записани туристи.

**2 ден**  
Закуска.Свободно време. Възможност за **Целодневна екскурзия до Карлови вари** с екскурзовод на български език– **57 евро/ 112 лв.** на човек при минимум 14 записани туристи

Създаден през XIV век от императора на Свещената римска империя Карел IV. Векове наред славата му на един от най- полезните и романтични спа курорти в Европа не стихва. По сила и лековитост на минералната вода, Карлови Вари се нарежда между световни курорти като Баден Баден, Сент Мориц, Лугано. Курортът е бил любимо място на Петър Велики, Гьоте, Джакомо Казанова, цар Фердинанд, виенската императрица Сиси и др. Със своята романтика и архитектурни сгради в стил арт деко, както и с десетките дизайнерски украсени минерални извори, които буквално бликат из уличките, Карлови Вари впечатлява и привлича курортисти и туристи от цял свят.Днес се посещава от благородници със синя кръв - винаги през април идват на лечение и почивка. По време на световноизвестния филмов фестивал "Кристалният глобус", гости на Карлови Вари са холивудски актьори, режисьори, продуценти.

Карлови Вари е известен и със своите порцеланови и стъкларски заводи, както и с известния ликьор Бехеровка. Сред обектите, които ще бъдат разгледани е прочутият хотел Пуб, дизайнерски украсените минерални извори, и не на последно място руският квартал с православната църква св. Петър и Павел. /В цената на тура не е включен вход - 10 евро/.  
  
**3 ден**  
Закуска. Свободно време. Възможност за **Целодневна екскурзия до Дрезден с екскурзовод на български език** – 67 евро/ 131 лв. на човек при минимум 14 записани туристи.

Разходка из изключително красивите улички на града с уникална архитектура, посещение на Цвингер - архитектурен бароков комплекс от 4 здания. В него се намират различни музеи, като най-известен е Дрезденската картинна галерия "Старите майстори" с произведения на Рафаело, Тициан, Рубенс, Рембранд, Каспар Давид Фридрих, Макс Либерман, Якоб ван Ройсдал и много други. Сред най-известните картини на музея е "Сикстинската мадона" на Рафаело. /В цената на тура не е включен вход - 10 евро/.

**4 ден**  
Закуска. Свободно време за разходка и пазар.

За вечерта

**Фолклорно представление с вечеря -** 63 евро/124 лв. на човек

Традиционна чешка кухня – 4 степенно меню ( традиционно, пилешко, вегетарианско ), неограничен брой  безалкохолни напитки, сокове, бира, вино. Ликьор медовина – welcome drink . Цената включва трансфер на туристите от хотела до ресторант и обратно.

**5 ден**  
Закуска.

Трансфер до летището. Отпътуване за София в 11:55 ч., кацане в 14:40 ч.

**Край на програмата**

**Пакетни цени**

**Хотел Prague Centre Plaza 3\***

[**https://www.praguecentreplaza.cz**](https://www.praguecentreplaza.cz)

|  |  |  |
| --- | --- | --- |
| Период на пътуване | Възрастен с двойна стая | Възрастен в единична стая |
| **21.05 – 25.05.2023** | 557eur/1088лв. | 693eur/1354лв. |

## **Цената включва:**

* самолетен билет София – Прага – София с включени летищни такси към дата 20.07.2022 г.;
* пешеходна разходна на Прага
* ръчен багаж до 10 кг;
* чекиран багаж до 23 кг;
* 4 нощувки със закуски в избрания от хотел [Prague Centre Plaza 3](https://www.praguecentreplaza.cz)\*
* трансфер летище – хотел – летище;
* медицинска застраховка с покритие 5000 EUR със ЗД Евроинс за лица до 65 г.;
* водач от България при минимум 15 човека

## **Цената не включва:**

* допълнителни екскурзии;
* градски такси - около 2,20 -2,50€ на човек на ден (заплащат се на място на рецепцията на хотела)
* горивна такса;
* разходи от личен характер;
* Доплащане за застраховка за туристи над 65 г. – в зависимост от възрастта.
* застраховка „Отмяна на пътуване“ със ЗД Евроинс;

\*Допълнителните екскурзии се заявяват и заплащат от България. Туроператорът не дава гаранция за осъществяването на всеки един от туровете, заплатен на място в Прага.

Минимален брой туристи за осъществяване на пътуването: 15 човека  
\*ТО си запазва правото за промени в последователността на програмата.  
\*Пътуването НЕ е  подходящо за лица с намалена или ограничена подвижност.  
   
**Начин на плащане:**  
Депозит 50% от общата цена на организираното пътуване в лева при записване;  
Доплащане до 30 дни преди датата на отпътуване!

**Необходими документи:**  
Лична карта, за деца до 18 г. пътуващи с един или без родител – нотариална заверка от единия или двамата родители! Пътуването е безвизово и без медицински изисквания за имунизации.  
   
**Tакси за прекратяване:**  
Записаните туристи могат да прекратят договора при заплащане на стандартните такси за прекратяване:  
 1/ от деня следващ деня на подписване на договора до 65 календарни дни преди датата на отпътуване  - такса в размер на 100 лв. на турист, (ако това не противоречи на анулационните условия на авиопревозвача при закупени самолетни билети);  
 2/ от 64 до 30 календарни дни преди датата на отпътуване - 50% от общата цена на организираното пътуване в лева                                                          
 3/ под 30 календарни дни преди датата на отпътуване – 100% от общата цена на организираното пътуване в лева  
    
**Вид използван транспорт:**  
    Самолет  
   Автобус  
  
\*Поради постоянно променящите се цени на горивата авиокомпаниите могат да начислят т.нар.горивна такса /fuel surcharge/. В такъв случай туроператорът си запазва правото да променя цената на пътуването с фактическата стойност на горивната такса и тя ще е дължима за всички резервации за полета, за които тя се начислява, без значение кога те са направени.  
   
Общи условия на застраховка „Помощ при пътуване в чужбина” – повече информация можете да получите в нашите офиси или на интернет страницата ни  
Информация и общи условия на застраховка „Отмяна на пътуване” със ЗД „Евроинс” - повече информация можете да получите в нашите офиси или на интернет страницата ни  
  
Туроператорът предлага възможност за сключване на допълнителен застрахователен договор „Отмяна на пътуване” (застраховката възлиза на 1,5 % - 3 % от пакетната цена) за покриване на разходите в случай на отказ от пътуване при определени условия.

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 03700100003838 на „ЗАСТРАХОВАТЕЛНО ДРУЖЕСТВО ЕВРОИНС” АД.